hu en en en en hu hu hu hu hu hu hu en hu fi de hu hu en hu hu hu hu hu en en hu hu hu hu hu hu id hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu en hu hu hu hu hu hu hu hu en en hu hu hu hu hu hu hu hu hu hu hu hu hu en it hu hu hu hbs_lat hu hu hu es es pt hu hu hu hu hu hu
Cukorkoponyák - Sugar skulls - csillámtetoválás, csillámfestés
2013. 09. 21 by László Kertész Leave a Comment
Akik követik az arcfestő trendeket, megfigyelhették, hogy egyre nagyobb népszerűségnek örvend a cukorkoponya (Sugar skull) festés. Ezeknek a legtöbbször valóban művészi kivitelű festéseknek az alapja a mexikói halottak napjához kapcsolódó hagyomány.
A cukorkoponya története évezredekre nyúlik vissza, de igazi fénykorát pár száz éve, a középkori azték idők óta éli. Mexikóban a halottak napja valójában két nap: november elseje a gyermek, november másodika a felnőtt halottak napja a legtöbb területen. Ilyenkor a családok megemlékeznek kedves halottaikról úgy, hogy kis oltárt készítenek az elhunytak kedvenc ételeivel, italaival és édesség gyanánt az elhunyt nevével feliratozott cukorkoponyával, majd ezekkel felszerelkezve meglátogatják az illetők sírját.
Később a modern nagyvárosokban ez a szokás kiegészült azzal, hogy a gyerekeket ebben az időszakban megajándékozzák cukorkoponya édességgel is, hasonlóan a mi mikulás csokinkhoz vagy húsvéti drazsénkhoz.
Az arcfestők, mint köztudottan kreatív művészek felfedezték ezt a szokást – de van aki szerint a Monster High figurái (különösen Skullette különböző megjelenései) is hatással voltak rájuk -, és felvették repertoárjukba ezeket az inkább elegánsan művészi, mintsem riasztó vagy félelmetes festéseket. Mint minden más festett figura esetén, itt is teljes a szabadságunk: néhány alapszabályt betartva nagyon változatos festéseket készíthetünk.
Habár elsősorban felnőtteket és elsősorban hölgyeket szoktak cukor koponyának kifesteni, természetesen az urak és a gyermekek is kaphatnak ilyen festést. Előbbiek esetén a festés inkább a normál koponya felé hajlik (virágok nincsenek vagy szimbolikusak, kevesebb vagy hiányzik a nőies inda), míg a gyerekeket színesebbre, kedvesebbre szokás festeni. Mindenképpen kerülni kell a zombis, ijesztő, hovatovább rémisztő festést – a cukorkoponyák megjelenése legyen művészi hatású, a minták ellensúlyozzák a mi kultúránk csupasz koponyával szembeni ellenérzéseit.
A tipikus cukorkoponya (Sugar skull) festés:
fehér vagy csontszínű alap
nagy sötét szemgödör körben világos csipkével
homlokon fél pókháló minta
szájsarkokból vonal vagy inda
szájon keresztbe vékony vonalak
orron egy vagy kétrészes lyuk minta
szemgödör két színű (koncentrikusan)
világos szemgödör körben sötét csipkével
homlokon indák vagy virágok
szem körüli csipke flitterből vagy strasszkővel készül
kerülik a túl élénk színeket
kerülik a túl sok színt
kerülik a monokróm festést
a lila, a piros, vagy a kék szín dominál
nem festik ijesztőre, zombisra
Halloween környékén a megszokott – már-már unalmas – zombi festéseink mellé felvehetjük a palettára a cukorkoponyát is. Szokatlan megjelenésével a halloweeni társaság különleges arca lesz, aki így kifestve tűnik fel a partyn!
Olvass tovább, ezek is érdekelhetnek.
Cica csillámtetoválás lila színekkel, és különleges csillámmal, video
Nevem bond, csillogó bond
Kreatívan fess az arcodra
Olvass több hasonló cikket!
La Catrina – cukorkoponya nagy strasszkövekkel
1 mozdulattal tökéletes betűk és számok
A Mehron hosszú története röviden
Filed Under: Mindenmás, Smink Tagged With: arcfestés, cukorkoponya, sugar skull
Az oldal teljes tartama szerzői jogvédelem alatt áll, a tartalmak elektronikus vagy nyomtatott formában való utánközlése csak a CsillámVilág Kft. írásos engedélyével lehetséges.
Vélemény, hozzászólás? Kilépés a válaszból
Bejelentkezés a következő fiókkal:
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
Kék-zöld indás csillámtetoválás – VIDEO
Szivárványszínű indás csillámtetoválás – VIDEO
Csak színesen! Ötletek csillám tetoválás színezésére
Nyaklánc, karkötő, bokalánc… csillámtetoválás ékszer sablonokkal
Remény és szépség napja
Soós Krisztina – csillámfestő
A Csillam.hu az első és legnagyobb magyar nyelvű online csillám tetoválás és csillámfestés cikkgyűjtemény.
Copyright © 2022 — CsillámVilág Kft. • Minden jog fenntartva • Adatvédelem • ÁSZF (Feltételek) • Impresszum